До

родителите и настойниците на учениците, посещаващи занятията в xxx (Schule eintragen)

Briefkopf der Schule mit Kontaktdaten

Провеждане на бързи тестове за антиген в училищата в рамките на пандемията от коронавирус

**Съпи родители и настойници,**

След съвместните ни усилия през последните няколко седмици се радваме много, че детето Ви отново може да посещава училището. Както и през месеците преди локдауна и затварянето на училищата, в училището продължават да се прилагат специални хигиенни правила, за да се защитят възможно най-добре всички в училището от инфекция с коронавирус.

За да увеличим допълнително защитата в училище, искаме да предложим на всички присъстващи в училището (ученици, учители, всички останали служители на училището) **безплатно два пъти седмично** доброволни **бързи тестове** за коронавирус в училище.

Целта ни е да откриваме инфекциите от коронавирус възможно най-рано, да направим училищата още по-безопасно място, като по този начин се защитят колкото може повече ученици, учители, родители и много други хора.

Тестовете ще се провеждат в училищата в два дни от седмицата от **лекари и/или техен квалифициран персонал** – тогава в присъствието на лекаря. Вашият син/Вашата дъщеря може да участва в тестовете, в рамките на сроковете, договорени с лекарите, ако той или тя в съответните дни е на училище. За тестовете от Вашето дете **се взима носен и гърлен секрет**. За това внимателно се вкарва тънка пръчка в носа и малко след това се изважда. При по-малките деца понякога е възможно да се стигне до носните пътища през устата. Понякога е необходимо също така да се вземе проба и от гърлото (само през устата) при по-големи деца.

**В нашето училище тестовете се провеждат от:**

Hier Praxisname/Arztname einfügen

**Тестовете се провеждат през следните дни от седмицата:**

Wochentage und ggf. Uhrzeiten eintragen

Вземането на носен и гърлен секрет понякога е неприятно, например, може да гъделичка в носа. Това не е травматично и само в редки случаи води до кървене от носа, причинено от малки наранявания в носа. Лекарите и техният персонал обаче са добре обучени и имат много опит с тестовете. Като правило всичко минава добре и вземането на секрета се понася добре от децата.

**Резултатът от теста е достъпен след около 30 минути.**

Ако **тестът е негативен**, детето Ви може да продължава да посещава часовете.

Ако **тестът е позитивен**, за детето Ви съществува подозрението, че е заразено с коронавирус. Тогава ще бъдете информиран/а за това от училището. След това детето Ви трябва да бъде взето от училището, тъй като вече временно не може да участва в часовете, респективно да посещава училището. В същото време, като училище, ние трябва информираме Службата за здравеопазването за позитивния тест на детето Ви, в съответствие с разпоредбите на Закона за защитата от инфекции (§ 7). Като правим това, трябва да осигурим на Службата за здравеопазването определена информация, като например Вашето име, името и класа на Вашето дете, Вашите адрес и телефонен номер, датата на теста, за да може Службата за здравеопазването да се свърже с Вас. Докато Службата за здравеопазването не се свърже с Вас, детето Ви трябва да стои в домашна изолация (тоест трябва да остане вкъщи и да няма контакт с външния свят или с други хора). За по-нататъшните процедури ще получите информация от Службата за здравеопазването. Ако Службата за здравеопазването нареди спазването на карантина и поради тази причина трябва да се грижите за детето си у дома, може да имате право на обезщетение за болест на дете (неплатен отпуск съгл. чл. 45 ал. 2а от SGB V).

**Декларация за съгласие**

За да може детето Ви да участва в предложените тестове, ние се нуждаем от **попълнена и подписана** от Вас **декларация за съгласие**. Такава е приложена към настоящото информационно писмо. В случай на непълнолетни деца/ученици, за тяхното участие е задължително родителите им или законните настойници да подпишат тази декларация за съгласие. Моля, предайте попълнената декларация за съгласие на училището, ако искате детето Ви да участва в ежеседмичните тестове.

**Придружаване на детето Ви по време на първия тест**

При ученици до 6 клас е желателно да придружите детето си по време на първия тест. Можете също да използвате тази възможност, за да зададете въпроси на лекаря. Ще Ви уведомим кога трябва да се проведе първият тест. **На целия училищен терен важат правилата на плана за хигиена (например, спазване на дистанция от 1,5 метра от други хора, носене на медицинска маска и др.), за които вече Ви информирахме.** Тогава ще видите как ще се проведе тестът и детето Ви ще се чувства по-комфортно, когато присъствате при първи път.

**Доброволно участие и отписване**

Участието в тестовете е **доброволно**. Това означава, че детето Ви може да ходи в училище, дори и да не се тества. Ако изберете за детето Ви то да се тества, би било най-добре, Вашето дете да го прави и двата пъти всяка седмица, когато то посещава училището. Ако детето Ви обаче не трябва да бъде тествано в някой определен ден, можете да отмените отделни дати на теста, като се обадите в училището в деня преди теста.

Ако детето Ви като цяло ще участва в тестването, но не иска да участва в един определен ден, в който е в училището, няма да се прави тест след кратка консултация с лекар! Участието може да бъде отменено по всяко време. За нас е много важно детето Ви да продължи да се чувства в училището напълно комфортно.

**Отказ**

Събраните данни ще бъдат третирани поверително, тоест данните няма да бъдат предадени на трети страни, освен, в случай на позитивен тест – на Службата за здравеопазването. Участието в тестовете може да бъде отменено по всяко време. За това е достатъчно да изпратите неформално писмено уведомление до училището. Допълнителна информация за защитата на данните можете да намерите във формулярите, предоставени за тази цел.

Когато възможно най-много деца и младежи, но и учители и други хора, работещи в училището, вземат участие в местното тестване, ще бъдем още по-успешни **в избягването на инфекции в училищата и на случаи на заболявания на деца/родители/учители**. Затова ще се радваме, ако се съгласите, детето Ви да участва в тестовете.

Благодарим Ви и с най-добри пожелания